
Εγχειρίδιο Καθηγητή
Εισαγωγή
Η πλατφόρμα  e-Class είναι ένα ολοκληρωμένο σύστημα δημιουργίας και διαχείρισης μαθημάτων, βασισμένο σε τεχνολογίες του Παγκόσμιου Ιστού (WWW). Επιτρέπει στο εκπαιδευτή (καθηγητής, ομιλητής, κ.λ.π.)  να δημιουργεί και να διαχειρίζεται το δικτυακό τόπο των μαθημάτων  του μέσω μιας εφαρμογής περιήγησης στο Internet (Internet Browser ή φυλλομετρητή), όπως ο Internet Explorer, ο Netscape Navigator, ο Opera, ο Mozilla, κ.τ.λ. Με το e-Class μπορείτε να:

· Δημοσιεύσετε Εκπαιδευτικό Υλικό - έγγραφα με οποιαδήποτε μορφή (Ms Word, PDF, HTML, βίντεο...) 

· Διαχειριστείτε περιοχές δημόσιας ή ιδιωτικής Συζήτησης 

· Διαχειριστείτε κατάλογο με Συνδέσεις προς άλλους δικτυακούς τόπους

· Δημιουργήσετε Ομάδες Σπουδαστών 

· Συνθέσετε Ασκήσεις 

· Δημιουργήσετε Ατζέντα με εργασίες και προθεσμίες 

· Δημοσιεύσετε Ανακοινώσεις (ή/ και να τις στείλετε στους ενδιαφερόμενους μέσω του ηλεκτρονικού ταχυδρομείου) 

· Δώσετε τη δυνατότητα στους σπουδαστές να υποβάλουν εργασίες

Από τεχνικής άποψης, για να χειριστείτε με επιτυχία το e-Class, αρκεί μόνο να γνωρίζετε να χρησιμοποιείτε κάποια εφαρμογή περιήγησης στο Internet (βλέπε παραπάνω). Θα κληθείτε απλά να πληκτρολογήσετε κείμενο μέσα σε φόρμες, να κάνετε κλικ σε αντίστοιχα κουμπιά και να προετοιμάσετε τοπικά στον υπολογιστή σας ποιοτικά έγγραφα με το εκπαιδευτικό υλικό, τα οποία θα μπορείτε να μεταφορτώνετε (upload) στο δικτυακό σας τόπο. Τίποτα περισσότερο.

Πολλοί καθηγητές εξοικειώνονται με το περιβάλλον του e-Class σε δύο ή τρεις ώρες χωρίς καμία ιδιαίτερη τεχνική εκπαίδευση. Ακόμη και η μελέτη αυτού του εγχειριδίου μπορεί να αποδειχτεί περιττό. Έτσι, εσείς μπορείτε να επικεντρωθείτε στο σημαντικότερο καθήκον του καθηγητή, αυτό της δημιουργίας περιεχομένου και ενός καλού εκπαιδευτικού σεναρίου, παραμένοντας αυτόνομοι, χωρίς να απαιτείται μια τεχνική ομάδα για να διαχειριστεί το δικτυακό τόπο μαθημάτων σας.
Το παρόν εγχειρίδιο καθηγητών εμφανίζει σε λίστα όλες τις λειτουργίες του e-Class για τον καθηγητή και εξηγεί πώς λειτουργούν. Ίσως θα ήταν χρήσιμο να ελέγξετε  και το Εγχειρίδιο των Σπουδαστών για να δείτε τα πράγματα από την άποψή τους.
Αίτηση Εγγραφής για τη δημιουργία ενός δικτυακού τόπου μαθημάτων
· Ανοίξτε την εφαρμογή περιήγησης στο Internet που χρησιμοποιείτε ( Internet Explorer, Netscape Navigator, Opera, Mozilla,...).
· Πληκτρολογήστε τη διεύθυνση του Δικτυακού Τόπου του e-Class του ιδρύματός σας.

· Επιλέξτε "Αίτηση Καθηγητή". 

· Πληκτρολογήστε τα προσωπικά στοιχεία σας στη φόρμα που εμφανίζεται: 

· Επίθετο Καθηγητή: Το επίθετό σας 

· Όνομα Καθηγητή:  Το όνομά σας

· Τηλέφωνο Καθηγητή: Το Τηλέφωνό σας

· Επιθυμητό όνομα χρήστη: Το όνομα χρήστη (Login Name) με βάση το οποίο θα σας αναγνωρίζει το σύστημα. Το όνομα χρήστη θα πρέπει να γράφεται με Λατινικούς Χαρακτήρες και να μην περιέχει ειδικούς χαρακτήρες, παρά μόνο αριθμούς ή/και γράμματα.

· E-mail χρήστη: Πληκτρολογήστε τη διεύθυνση του  ηλεκτρονικού σας ταχυδρομείου

· Σχολή/ Τμήμα: Επιλέξτε από τη λίστα τη Σχολή ή το Τμήμα στο οποίο ανήκετε. 

· Κάντε κλικ στο κουμπί με την ένδειξη  "Αποστολή Στοιχείων" 

Σε διάστημα μερικών ωρών ή ημερών θα λάβετε στο ηλεκτρονικό σας ταχυδρομείο ένα μήνυμα επιβεβαίωσης της εγγραφής σας, στο οποίο θα αναφέρεται και το Όνομα Χρήστη και ο προσωπικός μυστικός Κωδικός Χρήστη για την πρόσβασή σας στο σύστημα.

Άδεια εισόδου/αποσύνδεση
Κάθε φορά που επισκέπτεστε το δικτυακό τόπο e-Class του ιδρύματός σας, θα πρέπει να πληκτρολογείτε το Όνομα Χρήστη και τον προσωπικό σας Κωδικό Πρόσβασης. Θα πρέπει βέβαια πρώτα να έχετε ενημερωθεί από την Υπηρεσία Διαχείρισης του συστήματος, με σχετικά με το όνομα χρήστη και τον κωδικό πρόσβαση, που σας έχει παραχωρηθεί. 

Το ζευγάρι Όνομα Χρήστη/Κωδικός Πρόσβασης συνδέεται με τα δικαιώματα των χρηστών στο σύστημα. Για το σύστημα θα είσαστε πλέον μέλος του προσωπικού και θα έχετε την άδεια για να δημιουργήσετε νέα μαθήματα, να διαχειριστείτε και να διαγράψετε μαθήματα καθώς και κάποια άλλα δικαιώματα.

Για την εισαγωγή σας στο σύστημα:

· Ανοίξτε την εφαρμογή περιήγησης στο Internet που χρησιμοποιείτε ( Internet Explorer, Netscape Navigator, Opera, Mozilla,...).
· Πληκτρολογήστε τη διεύθυνση του Δικτυακού Τόπου του e-Class του ιδρύματός σας.

· Πληκτρολογήστε το Όνομα Χρήστη και τον προσωπικό σας Κωδικό Πρόσβασης στα αντίστοιχα πεδία που εμφανίζονται στην οθόνη. 

· Κάντε κλικ στο κουμπί με την ένδειξη "Είσοδος". 

Πρέπει τώρα να βρισκόσαστε στην αρχική σελίδα του δικτυακού τόπου των μαθημάτων σας.

Για την αποσύνδεσή σας από το σύστημα:

· Όταν ολοκληρώσετε τη διαχείριση των μαθημάτων σας και θελήσετε να αποσυνδεθείτε από το σύστημα, πρέπει να επιστρέψετε στην αρχική σελίδα (κάνοντας κλικ πάνω στο σύνδεσμο "GUNET e-Class"), και στη συνέχεια να επιλέξετε τον σύνδεσμο "Έξοδος" από τη λίστα επιλογών.

Βρισκόσαστε στην αρχική σελίδα του δικτυακού τόπου των μαθημάτων σας. Στην αρχική σελίδα παρουσιάζεται πληροφορία και σύνδεσμοι προς τα διάφορα μαθήματά σας. Επίσης στη σελίδα αυτή εμφανίζονται και κάποιες βασικές επιλογές σας ως προς τις δυνατότητες που σας παρέχει το σύστημα.

Οι βασικές επιλογές είναι οι ακόλουθες:

· Δημιουργία μαθήματος 

· Αλλαγή του προφίλ μου (αλλαγή των προσωπικών στοιχείων που αποτελούν το προφίλ σας για το σύστημα) 

· Λίστα μαθημάτων (εμφανίζει λίστα όλων των μαθημάτων των οποίων ο δικτυακός τόπος υποστηρίζεται από το σύστημα) 

· Έξοδος 

· Βοήθεια 

· Περιοχή υποστήριξης (σύνδεση με το δικτυακό τόπο της Ομάδας Εργασίας του GUNET που υποστηρίζει το e-Class) 

Δημιουργία μαθήματος

Για να δημιουργήσετε ένα νέο μάθημα:

· Επιλέξτε "Δημιουργία Μαθήματος"

Εμφανίζεται η παρακάτω φόρμα με τα γενικά στοιχεία μαθήματος. Όλα τα πεδία της φόρμας είναι υποχρεωτικό να συμπληρωθούν.

· Πληκτρολογήστε έναν τίτλο για το μάθημα. 

· Επιλέξτε από τη λίστα "Σχολή/Τμήμα" τη Σχολή ή το Τμήμα στα πλαίσια του οποίου προσφέρεται το μάθημα. 

· Πληκτρολογήστε μια σύντομη περιγραφή του μαθήματος. 

· Εισάγετε τα ονόματα των καθηγητών που παραδίδουν το μάθημα. Το σύστημα εμφανίζει αυτόματα στο πεδίο αυτό το δικό σας όνομα. Αν οι καθηγητές είναι περισσότεροι, προσθέστε τα ονόματά τους μετά το δικό σας. 

· Επιλέξτε από τη λίστα "Γλώσσα", τη γλώσσα στην οποία θέλετε να εμφανίζονται οι επιλογές του δικτυακού τόπου του μαθήματος. 

· Κάντε κλικ στο κουμπί με την ένδειξη "Επικύρωση". 

Όταν πατήσετε το "Επικύρωση", θα δημιουργηθεί μια ιστοσελίδα με περιοχή Συζητήσεων, Ατζέντα, και άλλα εργαλεία. Στην οθόνη σας θα εμφανιστεί το παρακάτω μήνυμα:

Μόλις δημιουργήσατε το μάθημα <κωδικός μαθήματος>
Είσοδος 
Σημείωση: Ο <κωδικός μαθήματος> αποτελεί τον αναγνωριστικό κωδικό του μαθήματος και δημιουργείται αυτόματα από το σύστημα.

· Επιλέξτε το σύνδεσμο "Είσοδος" με το ποντίκι σας. Θα μεταφερθείτε πάλι στην αρχική σας σελίδα, όπου κάτω από τον τίτλο "τα μαθήματά μου" θα δείτε τον κατάλογο  των μαθημάτων που έχετε δημιουργήσει με συνδέσμους προς αυτά.

Διαχείριση μαθήματος
Από τον κατάλογο των μαθημάτων που έχετε δημιουργήσει. 

· Επιλέξτε το σύνδεσμο με τον τίτλο του μαθήματος που επιθυμείτε να διαχειριστείτε. 

Βρισκόσαστε στη βασική σελίδα διαχείρισης του μαθήματος. Η σελίδα αυτή περιέχει όλες τις επιλογές που είναι ορατές στους σπουδαστές, αλλά υπάρχουν περισσότερες (προαιρετικές) δυνατότητες διαθέσιμες, καθώς και δύο πρόσθετα τμήματα σε αυτήν την οθόνη.

Στην κορυφή της οθόνης υπάρχει πεδίο για κείμενο περιγραφής του μαθήματος.

· Επιλέξτε τον σύνδεσμο "Αλλαγή" για να αλλάξετε το κείμενο που παρουσιάζεται. Τροποποιείστε/προσθέστε κείμενο, κατόπιν κάντε κλικ στο κουμπί με την ένδειξη "Επικύρωση" για να ανανεώσετε την περιγραφή.

Σημείωση: 
· Είναι δυνατό να προστεθούν στυλ κειμένου, π.χ. <b>αυτό είναι έντονο</b> ή οποιεσδήποτε ετικέτες HTML. 

· Κείμενο που αρχίζει με "http://" και κείμενο που περιέχει το σύμβολο "@' μετατρέπονται αυτόματα από το σύστημα σε υπερσυνδέσεις σε  ιστοσελίδες ή διευθύνσεις ηλεκτρονικού ταχυδρομείου αντίστοιχα. 

· Αν θέλετε μπορείτε να επιλέξετε "Διαγραφή" για να αφαιρέσετε το κείμενο εισαγωγής για το μάθημα.
Προσοχή!!! Δεν ζητείται καμία επιβεβαίωση. Χρησιμοποιήστε την επιλογή "Διαγραφή" με προσοχή.

Ατζέντα
Σας επιτρέπει να διαχειριστείτε την ατζέντα του μαθήματος. 

Για να προσθέσετε ένα νέο γεγονός στην Ατζέντα:

· Επιλέξτε τη σωστή ημέρα από τον κατάλογο επιλογής

· Επιλέξτε το σωστό μήνα από τον κατάλογο επιλογής

· Επιλέξτε το σωστό έτος  από τον κατάλογο επιλογής

· Επιλέξτε τη σωστή ώρα  από τον κατάλογο επιλογής

· Επιλέξτε το σωστό λεπτό από τον κατάλογο επιλογής

· Εισάγετε τη "Διάρκεια" ενός γεγονότος (προαιρετικό)

· Εισάγετε έναν τίτλο για το γεγονός

· Εισάγετε τις λεπτομέρειες για το γεγονός

· Κάντε κλικ στο κουμπί με την ένδειξη "Εντάξει"

Το νέο γεγονός θα εμφανιστεί στον κατάλογο των γεγονότων της Ατζέντας

Για να τροποποιήσετε ένα γεγονός:

· Επιλέξτε το σύνδεσμο "Τροποποίηση" δίπλα στο γεγονός που θέλετε να αλλάξετε

· Τροποποιήστε τις λεπτομέρειες που παρουσιάζονται όπως απαιτείται

· Κάντε κλικ στο κουμπί με την ένδειξη "Εντάξει" για να αποδεχθείτε τις αλλαγές

Για να διαγράψετε ένα γεγονός:

· Επιλέξτε το σύνδεσμο "Διαγραφή" δίπλα στο γεγονός που θέλετε να διαγράψετε

Προσοχή!!! Δεν ζητείται καμία επιβεβαίωση. Χρησιμοποιήστε την επιλογή "Διαγραφή" με προσοχή.
Σημείωση: Κάθε φορά που κάνετε κλικ πάνω στο σύνδεσμο (στο πάνω μέρος της οθόνης) που φέρει το όνομα του μαθήματος, επιστρέφετε στη βασική οθόνη διαχείρισης του μαθήματος.

Έγγραφα
Αυτό το τμήμα παρέχει έναν περιεκτικό μηχανισμό για την διαχείριση των αρχείων που θα επιθυμούσατε να καταστήσετε διαθέσιμα στους σπουδαστές. Είναι δυνατό να γίνουν πολλοί κατάλογοι (directories) αρχείων και να δημιουργηθούν υποκατάλογοι μέσα στους καταλόγους, γεγονός που επιτρέπει την ομαδοποίηση των αρχείων. 

Οι δυνατότητες διαχείρισης αρχείων που προσφέρονται είναι οι ακόλουθες:

· Εισαγωγή αρχείων

· Διαγραφή αρχείων 

· Μετακίνηση αρχείων από κατάλογο σε κατάλογο

· Μετονομασία αρχείων

· Πρόσθεση σχολίων

· Δυνατότητα προσδιορισμού αρχείων ως διαθέσιμα (ορατά) ή μη στους σπουδαστές.

Για να δημιουργήσετε έναν κατάλογο αρχείων

· Επιλέξετε το σύνδεσμο "Δημιουργία Καταλόγου"

· Εισάγετε το όνομα του καταλόγου αρχείων στο εμφανιζόμενο πεδίο "Όνομα του καινούριου καταλόγου:"

· Κάντε κλικ στο κουμπί με την ένδειξη "ΟΚ", για να δημιουργήσετε τον κατάλογο αρχείων

Όταν δημιουργήσετε καινούριο κατάλογο εμφανίζεται στην αρχή της λίστας μαζί με τα αρχεία. 

Για να μεταφορτώσετε (upload) ένα αρχείο από τον υπολογιστή σας σε έναν κατάλογο αρχείων

· Επιλέξτε το σύνδεσμο που έχει τίτλο το όνομα του καταλόγου, στον οποίο επιθυμείτε να μεταφορτώσετε κάποιο αρχείο

· Κάντε κλικ στο κουμπί με την ένδειξη "Browse"

· Πλοηγηθείτε στο τοπικό σας δίσκο και επιλέξτε το αρχείο που επιθυμείτε να μεταφορτώσετε

· Κάντε κλικ στο κουμπί με την ένδειξη "Ανέβασμα"

Η διαδικασία μεταφόρτωσης ξεκινάει και σε λίγο θα είστε σε θέση να δείτε το μεταφορτωμένο αρχείο στον κατάλογο αρχείων και καταλόγων στο κάτω μέρος της οθόνης.

Σημείωση: Υπάρχουν δύο περιορισμοί μεγέθους. Τα αρχεία πρέπει να είναι μικρότερα από 10MB για να μεταφορτωθούν, και το συνολικό μέγεθος των  αρχείων ενός μαθήματος δεν επιτρέπεται να υπερβαίνει τα 30MB. Εάν επιθυμείτε να αυξήσετε αυτό το ποσό ελάτε σε επαφή με την Υπηρεσία Διαχείρισης.

Για να μετονομάσετε ένα αρχείο

· Κάντε κλικ στο εικονίδιο μολυβιού [image: image6.png]


που βρίσκεται στη στήλη "Μετονομασία" που είναι στην ίδια σειρά με το αρχείο που επιθυμείτε να μετονομάσετε.

· Τροποποιήστε το όνομα του αρχείου στο πεδίο που εμφανίζεται

· Κάντε κλικ στο κουμπί με την ένδειξη "ΟΚ"

Για να προσθέσετε ένα σχόλιο

· Κάντε κλικ στο εικονίδιο σχολίου [image: image7.png]


 που βρίσκετε στη στήλη "Σχόλια" που είναι στην ίδια σειρά με το αρχείο στο οποίο επιθυμείτε να προσθέσετε ένα σχόλιο

· Προσθέστε το σχόλιο στο πεδίο που εμφανίζεται

· Κάντε κλικ στο κουμπί με την ένδειξη "ΟΚ"

Για να "κρύψετε" ένα αρχείο από τους χρήστες του συστήματος

· Κάντε κλικ στο εικονίδιο ματιών [image: image8.png]


που βρίσκετε στη στήλη "Ορατό/Αόρατο" που είναι στην ίδια σειρά με το αρχείο που πρόκειται να κρύψετε

· Το εικονίδιο αλλάζει σε κλειστό εικονίδιο ματιών [image: image9.png]


. Το αρχείο δεν εμφανίζεται (δεν είναι διαθέσιμο) πλέον στους χρήστες

Για να "εμφανίσετε" ένα κρυμμένο αρχείο στους χρήστες του συστήματος

· Κάντε κλικ στο κλειστό εικονίδιο ματιών [image: image10.png]


 που βρίσκετε στη στήλη "Ορατό/Αόρατο" που είναι στην ίδια σειρά με το αρχείο που πρόκειται να γίνει ορατό στους χρήστες

· Το εικονίδιο αλλάζει σε ανοιχτό εικονίδιο ματιών[image: image11.png]


. Το αρχείο εμφανίζεται πλέον στους χρήστες

Για να μετακινήσετε ένα αρχείο από έναν κατάλογο σε έναν άλλο

· Κάντε κλικ στο εικονίδιο κίνησης [image: image12.png]


 που βρίσκετε στη στήλη "Μετακίνηση" που είναι στην ίδια σειρά με το αρχείο που πρόκειται να μετακινήσετε

· Επιλέξετε από τον κατάλογο επιλογής που εμφανίζεται τον κατάλογο όπου θέλετε να μετακινηθεί το αρχείο

Για να διαγράψετε ένα αρχείο από τον κεντρικό υπολογιστή

· Κάντε κλικ στο εικονίδιο διαγραφής[image: image13.png]


που βρίσκετε στη στήλη "Διαγραφή" που είναι στην ίδια σειρά με το αρχείο που πρόκειται να διαγράψετε

· Πατήστε "ΟΚ" στο μήνυμα επιβεβαίωσης, για να διαγράψετε το αρχείο ή "Cancel"  για να ακυρώσετε τη διαγραφή.

Ανακοινώσεις
Προσφέρει δυνατότητα διαχείρισης των ανακοινώσεων που αφορούν το συγκεκριμένο μάθημα. Οι υπάρχουσες ανακοινώσεις εμφανίζονται στο κάτω μέρος της σελίδας.

Για να προσθέσετε μια ανακοίνωση

· Εισάγετε το κείμενο στο πεδίο "Προσθήκη Ανακοίνωσης"

· Επιλέξτε αν επιθυμείτε "Αποστολή (με email) της ανακοίνωσης στους εγγεγραμμένους μαθητές" κάνοντας κλικ στο κουτί επιλογής δίπλα από το παραπάνω κείμενο 

· Κάντε κλικ στο κουμπί με την ένδειξη "ΟΚ"
Η ανακοίνωσή σας προστέθηκε και εμφανίζεται στη σελίδα των ανακοινώσεων.

Για να τροποποιήσετε μια υπάρχουσα ανακοίνωση

· Κάντε κλικ στο σύνδεσμο "Αλλαγή" δίπλα στην ανακοίνωση που θέλετε να αλλάξετε

· Διορθώστε το κείμενο ανακοίνωσης

· Κάντε κλικ στο κουμπί με την ένδειξη "ΟΚ"

Για να διαγράψετε μια υπάρχουσα ανακοίνωση

· Κάντε κλικ στο σύνδεσμο "Διαγραφή" δίπλα στην ανακοίνωση που θέλετε να διαγράψετε

Προσοχή!!! Δεν ζητείται καμία επιβεβαίωση. Χρησιμοποιήστε την επιλογή "Διαγραφή" με προσοχή. 

Περιοχή Συζητήσεων
Η επιλογή αυτή αφορά τη διαχείριση της περιοχής συζητήσεων του μαθήματος και αποτελεί προαιρετική δυνατότητα.

Για να διαχειριστείτε την Περιοχή Συζητήσεων (δημιουργία, διαγραφή, μετονομασία συζητήσεων ...)  επιλέξτε το σύνδεσμο "Διαχείριση". 

Για να προσθέσετε νέα κατηγορία συζήτησης

· Εισάγετε ένα όνομα για την κατηγορία στο πεδίο "Κατηγορία" που βρίσκεται κάτω από τον τίτλο "Προσθήκη κατηγορίας"

· Κάντε κλικ στο κουμπί με την ένδειξη "Προσθήκη"

Η ΚΑΤΗΓΟΡΙΑ ΣΑΣ ΔΕΝ ΘΑ ΕΜΦΑΝΙΣΤΕΙ ΣΤΟΥΣ ΣΠΟΥΔΑΣΤΕΣ ΕΩΣ ΟΤΟΥ ΠΡΟΣΘΕΣΕΤΕ ΠΕΡΙΟΧΕΣ ΣΥΖΗΤΗΣΗΣ ΣΕ ΑΥΤΗΝ!!!
 Για να διαγράψετε μια κατηγορία 

· Επιλέξτε το σύνδεσμο "Διαγραφή" που βρίσκετε στη στήλη "Λειτουργίες" που είναι στην ίδια σειρά με την κατηγορία που πρόκειται να διαγράψετε 

Προσοχή!!! Δεν ζητείται καμία επιβεβαίωση. Χρησιμοποιήστε την επιλογή "Διαγραφή" με προσοχή. 

 

Για να τροποποιήσετε μια κατηγορία 

· Επιλέξτε το σύνδεσμο "Αλλαγή" που βρίσκετε στη στήλη "Λειτουργίες" που είναι στην ίδια σειρά με την κατηγορία που πρόκειται να τροποποιήσετε 

· Αλλάξτε το όνομα της κατηγορίας

· Κάντε κλικ στο κουμπί με την ένδειξη "ΟΚ"

Προσθήκη/Διαγραφή/Τροποποίηση Περιοχών Συζήτησης μέσα σε μια κατηγορία

· Επιλέξτε το σύνδεσμο "Περιοχές συζητήσεων" που βρίσκετε στη στήλη "Λειτουργίες" που είναι στην ίδια σειρά με την κατηγορία που πρόκειται να αλλάξετε τις περιοχές συζήτησης 

· Οι επιλογές σε αυτή την περιοχή του δικτυακού τόπου λειτουργούν με το ίδιο ακριβώς τρόπο, όπως αυτές που μόλις περιγράφηκαν 

Για να προσθέσετε κάποιο θέμα συζήτησης ή να αναρτήσετε μήνυμα για κάποιο ήδη υπάρχον θέμα, πηγαίνετε στη συγκεκριμένη περιοχή συζήτησης κάνοντας κλικ πάνω στον αντίστοιχο σύνδεσμο. Εκεί θα δείτε όλα τα υπάρχοντα θέματα προς συζήτηση και μπορείτε είτε να στείλετε απάντηση σε κάποιο από αυτά ή να ξεκινήσετε ένα καινούριο θέμα, πατώντας "Νέο θέμα". Συμπληρώστε το Θέμα και το Σώμα Μηνύματος και πατήστε "Υποβολή" για να αναρτήσετε το μήνυμα.

Σύνδεσμοι
Δυνατότητα διαχείρισης συνδέσμων προς άλλους δικτυακούς τόπους. 

Για να προσθέσετε ένα σύνδεσμο

· Εισάγετε τη URL διεύθυνση του συνδέσμου, π.χ. http://www.google.com/
· Εισάγετε την ετικέτα που θα φαίνεται ως το περιγραφικό-ενδεικτικό όνομα του συνδέσμου (θα εμφανίζεται στο σημείο όπου θα τοποθετηθεί ο σύνδεσμος)

· Εισάγετε μια περιγραφή για το υλικό στο οποίο οδηγεί ο σύνδεσμος

· Κάντε κλικ στο κουμπί με την ένδειξη "Επικύρωση"

· Ο σύνδεσμος εμφανίζεται στη λίστα των συνδέσμων

Οι επιλογές "Αλλαγή" και "Διαγραφή" σε αυτή την περιοχή του δικτυακού τόπου λειτουργούν με το ίδιο ακριβώς τρόπο, όπως αυτές που περιγράφηκαν παραπάνω 

Για να διαγράψετε ολόκληρο τον κατάλογο συνδέσμων

· Επιλέξτε το σύνδεσμο "Διαγραφή ολόκληρου του καταλόγου" 

Προσοχή!!! δεν ζητείται καμία επιβεβαίωση. Χρησιμοποιήστε την επιλογή "Διαγραφή" με προσοχή.

Εργασίες Μαθητών
Εδώ μπορείτε να δημιουργήσετε εργασίες για τους φοιτητές. Με την δημιουργία μιας καινούριας εργασίας, δημιουργείται αυτόματα ένας αποθηκευτικός χώρος στην πλατφόρμα, στον οποίο οι φοιτητές θα μπορούν να ανεβάσουν τα αρχεία που αφορούν τις εργασίες. 

Για να δημιουργήσετε μια καινούρια εργασία κάντε κλικ στο «Δημουργία Εργασίας». Θα σας ζητηθεί το όνομα της εργασίας, μια σύντομη περιγραφή και η λήξη ημερομηνίας υποβολής των εργασιών. Προαιρετικά μπορείτε να προσθέσετε τυχόν σχόλια. Μόλις ολοκληρώσετε την εισαγωγή των στοιχείων και κάνετε κλικ στο «Προσθήκη» η εργασία σας θα δημιουργηθεί.

Μπορείτε ανά πάσα στιγμή να αλλάξετε τα παραπάνω στοιχεία (π.χ. τον τίτλο της εργασίας) κάνοντας κλικ στο εικονίδιο 

. Αν θέλετε να διαγράψετε την εργασία κάντε κλικ στο εικονίδιο 

. Πριν γίνει η διαγραφή θα σας ζητηθεί επιβεβαίωση. Για να δούν οι φοιτητές την εργασία σας θα πρέπει να την ενεργοποιήσετε κάνοντας κλικ στο εικονίδιο ματιών 

. Αν θέλετε να την απενεργοποιήσετε ξανακάντε κλικ στο εικονίδιο ματιών για να αλλάξετε την ορατότητά της.

Οταν οι φοιτητές σας θα αρχίσουν να υποβάλλουν διάφορα αρχεία για τις εργασίες σας, θα μπορείτε να τα βλέπετε κάνοντας κλικ στο όνομα της αντίστοιχης εργασίας. Μπορείτε να κατεβάσετε κάποιο αρχείο κάνοντας απλά κλικ στο όνομά του. Εναλλακτικά μπορείτε να τα κατεβάσετε όλα μαζί κάνοντας κλικ στο «Κατέβασμα όλων των εργασιών σε αρχείο .zip». 

Αν θέλετε να βαθμολογήσετε την εργασία του φοιτητή, υποβάλλετε το βαθμό σας στο πεδίο «Βαθμός» που βρίσκεται δίπλα από την εργασία του φοιτητή. Κατόπιν κάντε κλικ στο «Υποβολή Βαθμολογίας». Μπαίνοντας ο φοιτητής στο μάθημα και κάνοντας κλικ στις «Εργασίες» θα δει το βαθμό του. 

Να σημειωθεί ότι ο φοιτητής δεν μπορεί να υποβάλλει εργασίες μετά το πέρας της προθεσμίας υποβολής.

Χρήστες

Αυτό είναι το τμήμα όπου μπορείτε να διαχειριστείτε ποιος εγγράφεται στο μάθημά σας. 

Για να προσθέσετε έναν σπουδαστή στο μάθημά σας

· Επιλέξτε το σύνδεσμο "Προσθέστε ένα χρήστη"

· Συμπληρώστε ένα από τα πεδία που εμφανίζονται (Επίθετο, Όνομα, Όνομα Χρήστη ).

· Κάντε κλικ στο κουμπί με την ένδειξη "Προσθήκη Χρήστη".

· Αν ο χρήστης έχει λογαριασμό στην πλατφόρμα θα σας εμφανιστούν τα στοιχεία του και στη συνέχεια

· Κάντε κλικ στο σύνδεσμο με την ένδειξη  "Εγγραφή χρήστη στο μάθημα" για να ολοκληρώσετε τη διαδικασία.

Αν όλα λειτούργησαν σωστά θα σας εμφανιστεί το μήνυμα «Ο χρήστης προστέθηκε στο μάθημά σας» και πατώντας στο σύνδεσμο "Επιστροφή στη σελίδα εγγραφής χρηστών" επιστρέφετε στη σελίδα διαχείρισης χρηστών.

 

Σημείωση:  Τονίζεται ότι για να γίνει η προσθήκη ενός χρήστη-σπουδαστή σε ένα μάθημα είναι απαραίτητο ο χρήστης αυτός να είναι ήδη καταχωρημένος στην πλατφόρμα και να έχει δικό του λογαριασμό σε αυτήν.

Αν θέλετε να προσθέσετε πολλούς χρήστες στο μάθημά σας τότε κάντε κλικ στο «Προσθήκη πολλών χρηστών». Θα σας ζητηθεί ένα αρχείο με τα ονόματα των χρηστών (usernames). Το αρχείο αυτό πρέπει να είναι ένα απλό αρχείο κειμένου, με τα ονόματα των χρηστών ανά γραμμή. Όμοια οι χρήστες πρέπει να έχουν λογαριασμό στην πλατφόρμα. Αφού έχετε επιλέξει το αρχείο κάνοντας κλικ στο «Browse” κάντε κλικ στο «Προσθήκη» για να γίνει η εισαγωγή των χρηστών. Στην οθόνη σας θα εμφανιστούν ανάλογα μηνύματα για το αν η προσθήκη έγινε με επιτυχία ή όχι.
Για να ενεργοποιήσετε το χρήστη επισκέπτη για το μάθημά σας

· Επιλέξτε το σύνδεσμο "Προσθήκη χρήστη επισκέπτη"

· Εισάγετε ένα συνθηματικό για τον εν λόγω χρήστη

· Σημειώστε το όνομα χρήστη του επισκέπτη (π.χ. guestDI200)

· Κάντε κλικ στο κουμπί με την ένδειξη "Προσθήκη".

Αν όλα λειτούργησαν σωστά θα σας εμφανιστεί το μήνυμα «Ο λογαριασμός επισκέπτη (guest account) δημιουργήθηκε με επιτυχία !» και πατώντας στο σύνδεσμο "Επιστροφή στη σελίδα εγγραφής χρηστών" επιστρέφετε στη σελίδα διαχείρισης χρηστών.

Αν έχετε ήδη ενεργοποιήσει το χρήστη επισκέπτη τότε όταν επιλέξετε το σύνδεσμο "Προσθήκη χρήστη επισκέπτη", μπορείτε να αλλάξετε το συνθηματικό του χρήστη επισκέπτη και να πατήσετε το κουμπί με την ένδειξη "Αλλαγή" για να ολοκληρώσετε τη διαδικασία. Όπως και στη διαδικασία ενεργοποίησης αν όλα λειτουργήσουν σωστά θα ειδοποιηθείτε με κατάλληλο μήνυμα από το σύστημα.

Σημείωση:  Ο επισκέπτης χρήστης έχει πρόσβαση σε όλα τα σημεία του μαθήματος που έχουν πρόσβαση και οι απλοί χρήστες και μπορείτε να τον διαχειριστείτε σα να ήταν ένας οποιοσδήποτε σπουδαστής. Η μόνη διαφορά με τον κανονικό σπουδαστή είναι ότι δεν έχει τη δυνατότητα να αλλάξει τα στοιχεία του προφίλ του. Μετά λοιπόν, την ενεργοποίηση του χρήστη επισκέπτη μπορείτε να μοιράσετε το όνομα χρήστη (π.χ. guestDI200) και το συνθηματικό σε αυτούς που επιθυμείτε να έχουν πρόσβαση στο μάθημά σας με τα δικαιώματα του συγκεκριμένου χρήστη.

Για να διαγράψετε έναν σπουδαστή

· Επιλέξτε το σύνδεσμο "Διαγραφή" που βρίσκεται στη στήλη "Διαγραφή", στην ίδια σειρά  με το όνομα του σπουδαστή που θέλετε να διαγράψετε. Ο σπουδαστής θα παραμείνει στη βάση δεδομένων του e-Class, αλλά δεν θα μπορεί να παρακολουθήσει το μάθημά σας.

Σημείωση:  Αν επιλέξετε το σύνδεσμο "Διαγραφή" για τον χρήστη επισκέπτη απλά απενεργοποιείτε το συγκεκριμένο χρήστη και για να τον επαναφέρετε δεν έχετε παρά να ακολουθήσετε την προαναφερθείσα διαδικασία ενεργοποίησης  χρήστη επισκέπτη.


Δεν μπορείτε να τροποποιήσετε τις τιμές των παραμέτρων σπουδαστών όπως το όνομα ή τον κωδικό πρόσβασης. Η δυνατότητα έχει αποδοθεί στους ίδιους τους σπουδαστές.

Μπορείτε να αποδώσετε την ιδιότητα του διδάσκοντα σε ένα χρήστη επιλέγοντας το σύνδεσμο "Προσθήκη δικαιώματος διδάσκοντα" που βρίσκεται στη στήλη "Διδάσκοντας" στην ίδια σειρά με το όνομα του χρήστη στον οποίο επιθυμείτε να αποδώσετε αυτή την ιδιότητα. Η απόδοση της ιδιότητας "διδάσκοντα" δεν δίνει στο χρήστη δικαιώματα διαχείρισης, αλλά του επιτρέπει να είναι μέλος σε περισσότερες από μία "Ομάδες Χρηστών" (ο σπουδαστής μπορεί να είναι μέλος μόνο μιας ομάδας τη φορά). Αυτό μπορεί να φανεί πολύ χρήσιμο όταν δημιουργείτε τις Ομάδες Χρηστών και ειδικότερα όταν προσπαθήσετε να αντιστοιχήσετε Ομάδα Χρηστών και Διδάσκοντα (βλ. "Ομάδες Χρηστών" παρακάτω)

 

Μπορείτε να αποδώσετε δικαιώματα διαχειριστή  σε ένα χρήστη επιλέγοντας το σύνδεσμο "Προσθήκη δικαιώματος διαχειριστή" που βρίσκεται στη στήλη "Δικαιώματα Διαχειριστή" στην ίδια σειρά με το όνομα του χρήστη στον οποίο επιθυμείτε να αποδώσετε αυτό το δικαίωμα. 

ΠΡΟΣΟΧΗ!!! Η ενέργεια αυτή δίνει στο χρήστη ίδια δικαιώματα στο δικτυακό τόπο του μαθήματος με αυτά που έχετε εσείς: προσθήκη, τροποποίηση και διαγραφή όλου του περιεχομένου ή ακόμη και ολόκληρου του δικτυακού τόπου!
 
Επιλέγοντας τον σύνδεσμο “Κατάλογος χρηστών σε αρχείο Excel” μπορείτε να «κατεβάσετε» τοπικά τον πλήρη κατάλογο με τους χρήστες ενός μαθήματος σε μορφή αρχείου Excel.

Το εργαλείο χρηστών συνδέεται στενά με το εργαλείο "Ομάδες Χρηστών" για προφανείς λόγους. Εντούτοις, έχετε την δυνατότητα  να δημιουργήσετε κενές από χρήστες Ομάδες Χρηστών, εάν οι σπουδαστές σας δεν έχουν ακόμα εγγραφεί στο μάθημα. Με τον τρόπο αυτό, μπορείτε να οργανώσετε τη δομή του μαθήματός σας πριν ακόμα το ξεκινήσετε. (βλ. "Ομάδες Χρηστών" παρακάτω).
Ομάδες Χρηστών

Μπορείτε να διαχειριστείτε ομάδες σπουδαστών. Μια ομάδα είναι μια συλλογή  σπουδαστών που μοιράζονται την ίδια περιοχή συζήτησης ή/και την ίδια περιοχή μεταφόρτωσης εργασιών. 

 Για να δημιουργήσετε μια νέα ομάδα: 

· Επιλέξτε το σύνδεσμο "Δημιουργία καινούριας ομάδας χρηστών" 

· Εισάγετε τις τιμές στα πεδία που εμφανίζονται (Το πεδίο "Μέγ. συμμετέχοντες στην ομάδα χρηστών" δεν είναι απαραίτητο και μπορεί να είναι κενό, αλλά έπειτα δεν θα είστε σε θέση να γεμίσετε τις Ομάδες Χρηστών τυχαία,  δεδομένου ότι όλοι οι σπουδαστές θα εγγράφονται στην πρώτη Ομάδα Χρηστών της οποίας μέγεθος είναι απεριόριστο) 

· Κάντε κλικ στο κουμπί με την ένδειξη "Δημιουργία" 

· Κατόπιν επιλέξτε το σύνδεσμο "Αλλαγή ρυθμίσεων" για να καθορίσετε: 

· εάν οι σπουδαστές μπορούν να εγγράφονται μόνοι τους στις Ομάδες Χρηστών  ή προτιμάτε τη χειρωνακτική ή τυχαία πλήρωση 

· εάν η Ομάδα θα διαθέτει  Περιοχή Συζήτησης ή/και Περιοχή Μεταφόρτωσης Εργασιών ("Έγγραφα") 

· εάν η  Περιοχή Συζήτησης είναι κλειστή (επιτρέπεται η είσοδος μόνο σε  μέλη της Ομάδας)  ή ανοικτή (οποιοσδήποτε σπουδαστής μπορεί να διαβάσει και να γράψει μηνύματα) 

· Κάντε κλικ στο κουμπί με την ένδειξη "Επικύρωση" 

Εάν επιθυμείτε και εάν ο κατάλογος των χρηστών του μαθήματος δεν είναι κενός, μπορείτε  τώρα να γεμίσετε τις Ομάδες Χρηστών αυτόματα με τυχαίο τρόπο ή να επιμεληθείτε κάθε Ομάδα και να εισαγάγετε έναν-έναν τους χρήστες στην Ομάδα που θέλετε ξεχωριστά. Ο χειρωνακτικός τρόπος μπορεί επίσης να γίνει και μετά  την αυτόματη συμπλήρωση των Ομάδων: έλεγχος για το ποιος είναι που, μετακίνηση συγκεκριμένου σπουδαστή,  κ.τ.λ.

Για να ορίσετε τη σύνθεση στις Ομάδες Χρηστών αυτόματα και με τυχαίο τρόπο: 

· Επιλέξτε το σύνδεσμο "Συμπλήρωμα των Ομάδων Χρηστών" 

Για να ορίσετε τη σύνθεση στις Ομάδες Χρηστών χειροκίνητα:

· Κάντε κλικ στο εικονίδιο μολυβιού [image: image23.png]


που βρίσκετε στη στήλη "Διόρθωση" που είναι στην ίδια σειρά με την "Ομάδα Χρηστών" που επιθυμείτε να διαχειριστείτε 

· Αν θέλετε τροποποιήστε το όνομα της Ομάδας από το αντίστοιχο πεδίο 

· Αντιστοιχείστε ένα διδάσκοντα στην Ομάδα Χρηστών επιλέγοντας ένα χρήστη με την ιδιότητα αυτή από τον αντίστοιχο κατάλογο (οι διδάσκοντες πρέπει να διαθέτουν την ιδιότητα "Διδάσκοντα"  μέσω του καταλόγου χρηστών. Εάν η ιδιότητα αυτή δεν έχει παραχωρηθεί σε κανένα χρήστη, ο κατάλογος αυτός θα είναι κενός) 

· Γράψτε μια περιγραφή της Ομάδας Χρηστών (μια στοιχειώδης εργασία, ένας κατάλογος δραστηριοτήτων, ένα πρόβλημα, τίποτα...) 

· Μετακινήστε τους σπουδαστές από τον κατάλογο "Μη εγγεγραμμένοι φοιτητές" στα "Μέλη Ομάδας Χρηστών" επιλέγοντας το όνομα του χρήστη και πατώντας το κουμπί με την ένδειξη ">>". Αντίστοιχα αφαιρέστε έναν σπουδαστή από τον κατάλογο  "Μέλη Ομάδας Χρηστών" επιλέγοντας το όνομα του χρήστη και πατώντας το κουμπί με την ένδειξη "<<" 

· Κάντε κλικ στο κουμπί με την ένδειξη "Επικύρωση" 

· Μπορείτε εάν θέλετε να τροποποιήσετε το μέγιστο αριθμό  συμμετεχόντων  στην Ομάδα, από το αντίστοιχο πεδίο (τα υπάρχοντα μέλη δεν θα απομακρυνθούν εάν ο τρέχον αριθμός των χρηστών της Ομάδας είναι μεγαλύτερος από την τιμή που θα δώσετε) 

Ως Καθηγητής, έχετε την άδεια για να εισέρχεστε σε όλες τις περιοχές Εγγράφων και Συζήτησης. Οι διδάσκοντες μπορούν επίσης να εισέρχονται σε όλες τις περιοχές, αλλά μπορούν να διαχειρίζονται μόνο τις περιοχές της Ομάδας Εργασίας στην οποία είναι διδάσκοντες. Κάνοντας κλικ στο σύνδεσμο κάποιας Ομάδας Χρηστών, μεταβαίνετε στην περιοχή διαχείρισης της ομάδας. Στην περιοχή διαχείρισης έχετε πρόσβαση σε πληροφορία που αφορά την ομάδα, όπως, Όνομα ομάδας, Διδάσκων, Περιγραφή ομάδας, Διαθέσιμα εργαλεία (Περιοχές Συζήτησης, Έγγραφα), Μέλη ομάδας, κ.λ.π.

Ασκήσεις

Η περιοχή αυτή παρέχει μια γεννήτρια παραγωγής ασκήσεων αυτοαξιολόγησης για τους μαθητές. Επιτρέπει τη δημιουργία ασκήσεων με ερωτήσεις πολλαπλών επιλογών με μοναδική απάντηση ή με πολλαπλή απάντηση. Ακόμα οι απαντήσεις στις ερωτήσεις μπορεί να είναι του τύπου «συμπληρώματος κενών» ή «ταιριάσματος». Οι ασκήσεις θεωρούνται βέβαια ανεπίσημες, καθώς το σύστημα δεν είναι  αρκετά ασφαλές ώστε να διασφαλίζει ότι ο σπουδαστής που απάντησε στις ερωτήσεις είναι ο ίδιος με αυτόν που χρησιμοποιεί τον αντίστοιχο κωδικό πρόσβασης. 
Στην αρχική σελίδα των ασκήσεων εμφανίζονται όλες οι ήδη έτοιμες ασκήσεις του μαθήματος με δυνατότητα διαχείρισής τους (παρουσίασης, αλλαγής ή διαγραφής, ενεργοποίησης/απενεργοποίησής τους ώστε να είναι διαθέσιμες στους φοιτητές).

Για να δημιουργήσετε μια άσκηση:

· Κάντε κλικ στο «Καινούρια άσκηση» 

· Εισάγετε το όνομα της άσκησης  στο πεδίο «Όνομα άσκησης»
· Προεραιτικά γράφτε μια περιγραφή στο πεδίο «Περιγραφή άσκησης»
· Επιλέξτε το τύπο ασκήσεων. 

Η άσκησή σας έχει δημιουργηθεί. Τώρα μένει να δημουργήσετε τις ερωτήσεις.
Μπορείτε να χρησιμοποιήσετε ερωτήσεις από άλλες ασκήσεις (κάνοντας κλικ στο «Ερώτηση από άλλη άσκηση» ), ή να δημιουργήσετε μια καινούρια ερώτηση κάνοντας κλικ στο «Καινούρια ερώτηση». Αυτό θα σας οδηγήσει σε μια καινούρια οθόνη στην οποία καλείστε να συμπληρώσετε την ερώτησή σας, προαιρετικά σχόλια, μια προαιρετική εικόνα καθώς και τον τύπο της απάντησης. Οπως βλέπετε και στην παρακάτω εικόνα έχετε 4 τύπους απαντήσεων διαθέσιμους. 

· Πολλαπλής επιλογής (μοναδική απάντηση)

· Πολλαπλής επιλογής (πολλαπλές απαντήσεις)

· Ταίριασμα
· Συμπλήρωμα κενών

Ανάλογα με τον τύπο της απάντησης που θα έχετε επιλέξει κάνοντας κλικ στο «Επικύρωση», θα μεταφερθείτε στην επόμενη οθόνη όπου θα συντάξετε τις απαντήσεις. Ανεξάρτητα από τον τύπο των απαντήσεων που θα επιλέξετε, θα μπορείτε, εκτός από τις απαντήσεις, να καθορίσετε και την βαθμολογία της ερώτησης, συμπληρώνοντας το αντίστοιχο πεδίο «Βάρος», που βρίσκεται στα αριστερά κάθε απάντησης. Η δημιουργία των απαντήσεων θα ολοκληρωθεί μόλις κάνετε κλικ στο πλήκτρο «Επικύρωση.
Στατιστικά

Μόνο για τους καθηγητές παρέχονται στατιστικά στοιχεία για το μάθημα ανά ημέρα/εβδομάδα/μήνα. Επιλέγοντας τον αντίστοιχο σύνδεσμο, μπορείτε να δείτε τα στατιστικά χρήσης του μαθήματος, μαζί με άλλες πληροφορίες, π.χ. εφαρμογές περιήγησης που χρησιμοποιήθηκαν, λειτουργικό σύστημα, χώρα, μήνα, κ.λ.π.... 

Ανέβασμα σελίδας και δημιουργία συνδέσμου στην Αρχική Σελίδα

Μπορεί να δημιουργηθεί ένας σύνδεσμος  σε μια ιστοσελίδα HTML, την οποία μεταφορτώνετε από τον υπολογιστή σας, στην αρχική σελίδα του μαθήματος.

· Επιλέξτε το σύνδεσμο "Ανέβασμα σελίδας και δημιουργία συνδέσμου στην Αρχική Σελίδα" 

· Πατήστε το κουμπί με την ένδειξη "Browse"

· Πλοηγηθείτε στο τοπικό αρχείο HTML που επιθυμείτε να μεταφορτώσετε

· Εισάγετε το κείμενο για το σύνδεσμο που δημιουργείτε

· Πατήστε το κουμπί με την ένδειξη "Επικύρωση"

Για να αφαιρέσετε τη σελίδα, να στείλετε μια νέα έκδοση ή να αλλάξετε το όνομά της, δεν υπάρχει προς το παρόν καμία άλλη λύση από το να απενεργοποιήσετε τη σελίδα και να επαναλάβετε τη διαδικασία με μια νέα σελίδα.

Προσθήκη συνδέσμου στην Αρχική Σελίδα

· Επιλέξτε το σύνδεσμο "Προσθήκη συνδέσμου στην Αρχική Σελίδα" 

· Εισάγετε τη διεύθυνση URL της σελίδας στην οποία θέλετε να δημιουργήσετε σύνδεσμο 

· Εισάγετε το κείμενο για το σύνδεσμο που δημιουργείτε

· Πατήστε το κουμπί με την ένδειξη "Επικύρωση"

Για να αφαιρέσετε το σύνδεσμο, να στείλετε μια νέα έκδοση ή να αλλάξετε το όνομά της, δεν υπάρχει προς το παρόν καμία άλλη λύση από το να απενεργοποιήσετε το σύνδεσμο και να επαναλάβετε τη διαδικασία με έναν νέο σύνδεσμο. 

Αλλαγή πληροφοριών σχετικά με το μάθημα

Αυτή η προαιρετική δυνατότητα, σας επιτρέπει τροποποιήσετε τις λεπτομέρειες του Μαθήματος, συμπεριλαμβανομένης της δυνατότητας διαγραφής όλου του μαθήματος και  τον έλεγχο της πρόσβασης στο μάθημα.

Οι πληροφορίες μαθήματος που μπορείτε να τροποποιήσετε είναι:

· Κωδικός Μαθήματος

· Καθηγητές

· Τίτλος Μαθήματος

· Τμήμα

· Πανεπιστήμιο

· Διεύθυνση (URL) του Δικτυακού Τόπου του Πανεπιστημίου

Μπορείτε, επίσης, να τροποποιήσετε τον τύπο πρόσβασης στο μάθημα. Έχετε τις εξής επιλογές:

· Ελεύθερη Πρόσβαση (χωρίς συνθηματικό): οποιοσδήποτε μπορεί να επισκεφτεί το μάθημά σας χωρίς να πληκτρολογήσει κάποιο κωδικό πρόσβασης. 

· Ελεγχόμενη Πρόσβαση με ανοιχτή εγγραφή: για να επισκεφτεί κάποιος χρήστης το μάθημά σας πρέπει πρώτα να εγγραφεί ως χρήστης του μαθήματος, αλλά οποιοσδήποτε μπορεί να κάνει αίτηση εγγραφής

· Ελεγχόμενη Πρόσβαση:  στο μάθημα έχουν πρόσβαση μόνο οι χρήστες που βρίσκονται στη λίστα Χρηστών του Μαθήματος

Εξ ορισμού, το μάθημα έχει ελεύθερη πρόσβαση. Αν θέλετε ελεγχόμενη πρόσβαση, μπορείτε να επιλέξετε "Ελεγχόμενη Πρόσβαση με ανοιχτή εγγραφή" και να ζητήσετε από τους χρήστες να γραφτούν. Μόλις τελειώσει η εγγραφή μπορείτε να επιλέξετε "Ελεγχόμενη Πρόσβαση". Κατόπιν μπορείτε να αποβάλλεται από το μάθημα τους χρήστες που δεν έχουν προσκληθεί να εγγραφούν. 

Στη σελίδα αυτή, μπορείτε επίσης, να επιλέξτε τη γλώσσα που θέλετε να εμφανίζονται οι σελίδες του Δικτυακού Τόπου του Μαθήματός σας

· Επιλέξτε τη γλώσσα που επιθυμείτε από τον αντίστοιχο κατάλογο επιλογών

Όταν ολοκληρώσετε όλες τις τροποποιήσεις 
· Πατήστε το κουμπί με την ένδειξη "Επικύρωση"

Διαγραφή ολόκληρου του μαθήματος 

Εάν επιλέξετε το σύνδεσμο με τον τίτλο "Διαγραφή ολόκληρου του μαθήματος" σας δίνεται η δυνατότητα να διαγράψετε όλο ο μάθημα. Η ιστοσελίδα που εμφανίζεται σας πληροφορεί για τις λεπτομέρειες του μαθήματος που πρόκειται να διαγράψετε:

Διαγράφοντας αυτό το μάθημα θα διαγραφτούν μόνιμα όλα τα περιεχόμενα του και όλοι οι φοιτητές που είναι γραμμένοι σε αυτό (δεν θα διαγραφτούν από τα άλλα μαθήματα). 

Θέλετε πράγματι να το διαγράψετε <κωδικός μαθήματος>  <τίτλος μαθήματος>  ? 

ΝΑΙ | ΟΧΙ 
Η επιλογή του συνδέσμου "ΝΑΙ" θα διαγράψει οριστικά όλο το τρέχον μάθημα.

Η επιλογή του συνδέσμου "ΟΧΙ" ακυρώνει τη διαγραφή

Εάν πραγματικά θέλετε να διαγράψετε ολόκληρο το μάθημα:

· Επιλέξτε το σύνδεσμο "ΝΑΙ" 

Διαφορετικά

· Επιλέξτε το σύνδεσμο "ΟΧΙ" 

ΠΡΟΣΟΧΗ: Εάν ένα μάθημα διαγραφεί, δεν υπάρχει τρόπος να επαναφερθεί. Χρησιμοποιήστε τη διαγραφή με προσοχή!
Δημιουργία Αντιγράφου Ασφαλείας του μαθήματος 

Εάν επιλέξετε το σύνδεσμο με τον τίτλο "Αντίγραφο Ασφαλείας του μαθήματος " σας δίνεται η δυνατότητα δημιουργίας ενός αντιγράφου ασφαλείας του μαθήματος, το οποίο μπορείτε να "κατεβάσετε" (download) στον υπολογιστή σας και να το χρησιμοποιήσετε σε περιπτώσεις ακούσιας διαγραφής ή καταστροφής του μαθήματος.

· Επιλέξτε το σύνδεσμο "Αντίγραφο Ασφαλείας του μαθήματος" 

· Η διαδικασία δημιουργίας αντιγράφου ασφαλείας ξεκινάει και σε λίγο εμφανίζεται μια ιστοσελίδα με το αποτέλεσμα της ενέργειας. Εάν όλα πάνε καλά, στο κάτω μέρος της σελίδας αυτής θα βρείτε την εξής παράγραφο: 

2° - Δημιουργία του αρχείου αντίγραφου ασφαλείας 
Δημιουργήθηκε με επιτυχία το αντίγραφο ασφαλείας! Κατεβάστε το 
· Επιλέξτε το σύνδεσμο "Κατεβάστε το"  για να κατεβάσετε το αντίγραφο ασφαλείας του μαθήματος στον υπολογιστή σας. Το αντίγραφο  ασφαλείας είναι από ένα συμπιεσμένο αρχείο με κατάληξη "zip". Επικοινωνήστε με την Υπηρεσία Διαχείρισης του Συστήματος, εάν επιθυμείτε να επαναφέρετε ένα μάθημα με τη χρήση του αντιγράφου ασφαλείας.

Βίντεο

Πρόκειται για τη σελίδα διάθεσης εκπαιδευτικού υλικού σε μορφή βίντεο. Παρέχει δυνατότητα προσθήκης/αλλαγής ή διαγραφής βίντεο στο μάθημα. 

Ενεργοποιήστε / απενεργοποιήσετε τα τμήματα μαθημάτων

Τα ενεργά τμήματα του μαθήματος εμφανίζονται με χρώμα στο πάνω μέρος της αρχικής σελίδας κάθε μαθήματος, με έναν σύνδεσμο με τον τίτλο "απενεργοποίηση" να υπάρχει κάτω από το όνομα κάθε τμήματος.

Τα απενεργοποιημένα τμήματα εμφανίζονται με γκρι χρώμα στο κάτω μέρος της αρχικής σελίδας κάθε μαθήματος με έναν σύνδεσμο με τον τίτλο "ενεργοποίηση" να υπάρχει κάτω από το όνομα κάθε τμήματος.


Τα ενεργοποιημένα τμήματα είναι αυτά που είναι ορατά στους σπουδαστές. Τα απενεργοποιημένα τμήματα είναι αόρατα στους σπουδαστές

 

Ο Καθηγητής και οι διδάσκοντες αποφασίζουν ποιες λειτουργίες είναι απαραίτητες για κάθε μάθημα και ενεργοποιούν τα αντίστοιχα τμήματα
 

Για να απενεργοποιήσετε ένα συστατικό:

· Επιλέξτε το σύνδεσμο "απενεργοποίηση" κάτω από το τμήμα που θέλετε να απενεργοποιήσετε

Για να ενεργοποιήσετε ένα συστατικό:

· Επιλέξτε το σύνδεσμο "ενεργοποίηση" κάτω από το τμήμα που θέλετε να ενεργοποιήσετε

Τα απενεργοποιημένα τμήματα είναι ακόμα λειτουργικά και μπορείτε ακόμα να τα χρησιμοποιήσετε. Παραδείγματος χάριν μπορείτε να φορτώσετε τα έγγραφα μέσω του εργαλείου εγγράφων σας ακόμα κι αν το τμήμα "Έγγραφα" είναι απενεργοποιημένο. Τα απενεργοποιημένα τμήματα είναι αόρατα μόνο για τους σπουδαστές. 

Ερωτήσεις
Εάν υπάρχουν περαιτέρω ερωτήσεις, μπορείτε να απευθυνθείτε: 
στην Ομάδα Ασύγχρονης Τηλεκπαίδευσης 

